
Arvamuse andmine maaüksuste

riigi omandisse jätmiseks

1. Asjaolud  ja  menetluse  käik

Maa-amet esitas Narva Linnavalitsusele 18.07.2016.a. kirjaga nr 6-5/16/14300 taotluse jätta riigi omandisse vastavalt lisatud asendiplaanidele (piiriettepanekud) Narva linna haldusterritooriumil (Kudruküla linnaosas) asuvad maaüksused.
Riigi omandisse taotletakse elamumaa sihtotstarbega maaüksused maareformi seaduse §31 lõike1 punkti 8 alusel maareservina.

Taotletavatele maaüksustele määratud koha-aadressid Narva Linnavalitsuse 05.11.2014.a korraldusega nr 1292-k.
Ülevaatuse käigus taotletavatel maaüksustel tuvastati mahajäetud lagunevad ja kasutusest väljalangenud ehitised. Ehitiste püstitamise õiguslik alus on teadmata. Ehitiste omanikud on tuvastamata. Maa-ala on hooldamata.

Taotletavatele maaüksustele ei ole tänase päeva seisuga esitatud õigusvastaselt võõrandatud vara tagastamise- või kompenseerimise avaldust, samuti ka ostueesõigusega erastamise- ega ka hoonestusõiguse seadmiseks.

2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda järgmiste Narva linnas asuvate maaüksuste riigi omandisse jätmisega:

3.1.1. Aniliini tn 8,  piiriettepanek AT1607070025,  ligikaudne pindala 1159 m2;

3.1.2. Aniliini tn 27,  piiriettepanek AT1607070006,  ligikaudne pindala 1066 m2;
3.1.3. Majaka tn 5,  piiriettepanek AT1607070031,  ligikaudne pindala 1014 m2;

3.1.4. Majaka tn 34,  piiriettepanek AT1607070037,  ligikaudne pindala 1074 m2.
3.2.  Määrata punktis 3.1 nimetatud maaüksustele sihtotstarbeks elamumaa (001; E).
4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

